stanford-oval/wikipedia huggingface dataset:
ปรินส์แอนด์ปรินส์เซสไทยแลนด์
ผลงานการประกวดระดับนานาชาติในอดีต > มิสจูเอลปรินส์เซสอินเตอร์เนชันแนล

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2015 | วริญญา โพธิ์สุการ | ขอนแก่น | รองอันดับ 2 (มิสจูเอลปรินส์เซสอินเตอร์เนชันแนล 2015) |  |
ผลงานการประกวดระดับนานาชาติในอดีต > เฟซออฟบิวตีอินเตอร์เนชันแนล

บทความหลัก: เฟซออฟบิวตีอินเตอร์เนชันแนล
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2015 | วิไล มาบุญ | กรุงเทพมหานคร | ไม่ผ่านเข้ารอบ |  |
ผลงานการประกวดระดับนานาชาติในอดีต > มิสเฮอริเทจอินเตอร์เนชันแนล

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2014 | กวินตรา ประภาสะโนบล | ชลบุรี | รองอันดับ 1 (มิสเฮอริเทจอินเตอร์เนชันแนล 2014) | ชุดประจำชาติยอดเยี่ยม ชุดราตรียอดเยี่ยม |
ผลงานการประกวดระดับนานาชาติในอดีต > ซุปเปอร์ทาเลนต์ออฟเดอะเวิลด์

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2014 | นรันดร์จุฑา ปัญญาสุข | กรุงเทพมหานคร | เข้ารอบ 15 คนสุดท้าย | ท็อปมัลติมีเดีย |
ผลงานการประกวดระดับนานาชาติในอดีต > เวิลด์มิสยูนิเวอร์ซิตี้

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2014 | ณัชนากานต์ สมบูรณ์ทรัพย์ | ชลบุรี | ไม่ผ่านเข้ารอบ | มิสซินเซียริที |
ดูเพิ่ม

มิสทีนไทยแลนด์
แหล่งข้อมูลอื่น

เฟสบุ๊คปรินส์แอนด์ปรินส์เซสไทยแลนด์
เว็บไซต์ปรินส์แอนด์ปรินส์เซสไทยแลนด์ เก็บถาวร 2019-02-17 ที่ เวย์แบ็กแมชชีน
| ด ค กเวทีการประกวดนางงามและประกวดชายงามในประเทศไทย |
| --- | --- |
การประกวดผู้หญิง:  นางสาวไทย  มิสทีนไทยแลนด์  มิสไทยแลนด์เวิลด์  มิสยูนิเวิร์สไทยแลนด์  มิสแกรนด์ไทยแลนด์  มิสอินเตอร์เนชันแนลไทยแลนด์  มิสซูปราเนชันแนลไทยแลนด์  มิสเอิร์ธไทยแลนด์  มิสสตาร์ไทยแลนด์  มิสทัวริซึมเวิลด์ไทยแลนด์  นางสาวถิ่นไทยงาม  มิสทัวริซึมควีนไทยแลนด์  มิสไชนิสอินเตอร์เนชั่นแนลไทยแลนด์  มิสเฮอริเทจไทยแลนด์  มิสโมเดลไทยแลนด์  มิสออเนชันส์ไทยแลนด์  มิสซิสไทยแลนด์  มิสซิสยูนิเวิร์สไทยแลนด์  มิสซิสไทยแลนด์เวิลด์  มิสซิสโนเบิลควีนไทยแลนด์  มิสซีสเอลิแกนท์ไทยแลนด์  เฟซออฟบิวตีไทยแลนด์  เวิลด์มิสยูนิเวอร์ซิตี้ไทยแลนด์  มิสโกลบอลบิวตีควีนไทยแลนด์  มิสทัวริซึมไทยแลนด์  มิสไทยแลนด์ไชนีสคอสมอส  มิสบิ้วตี้ควีนไทยแลนด์  มิสบีชอินเตอร์เนชันแนลไทยแลนด์  มิสสคูบาไทยแลนด์  มิสไทยแลนด์อาเซียน  มิสยูลีก  มิสออด๊าซ 
การประกวดผู้ชาย:  มิสเตอร์เวิลด์ไทยแลนด์  แมนฮันต์ไทยแลนด์  มิสเตอร์โกลบอลไทยแลนด์  มิสเตอร์อินเตอร์เนชันแนลไทยแลนด์  มิสเตอร์ซูปราเนชันแนลไทยแลนด์  มิสเตอร์เนชันแนลไทยแลนด์  มิสเตอร์สตาร์ไทยแลนด์  มิสเตอร์ทัวริซึมเวิลด์ไทยแลนด์  แมนออฟเดอะเอิร์ธไทยแลนด์  มิสเตอร์โมเดลไทยแลนด์  มิสเตอร์โกลบอลทีนไทยแลนด์  มิสเตอร์ยูนิเวิร์สไทยแลนด์  มิสเตอร์แกรนด์ยูนิเวิร์สไทยแลนด์  มิสเตอร์แลนด์สเคปส์ไทยแลนด์  มิสเตอร์เวิร์คคิงเมนไทยแลนด์  มิสเตอร์ยูไนเต็ดไทยแลนด์  ไทยแลนด์แมนออฟเดอะเยียร์  แมนอินเตอร์เนชันแนลไทยแลนด์  มิสเตอร์อีโคอินเตอร์เนชันแนลไทยแลนด์  มิสเตอร์ยูนิเวอร์แซลแอมบาสซาเดอร์ไทยแลนด์  มิสเตอร์ไทยแลนด์  สุภาพบุรุษไทยแลนด์  พีดีเอ็นไทยแลนด์แมนออฟเดอะเยียร์ 
การประกวดแอลจีบีที:  มิสทิฟฟานี่ยูนิเวิร์ส  มิสเตอร์เกย์เวิลด์ไทยแลนด์  มิสทรานส์สตาร์ไทยแลนด์  มิสทรานส์ไทยแลนด์  มิสควีนออฟยูนิเวิร์สบิวตี้ไทยแลนด์ 
การประกวดโมเดล:  ไทยซุปเปอร์โมเดลคอนเทสต์/สมาร์ทบอย  อีลีทโมเดลลุคไทยแลนด์  ซุปเปอร์โมเดลไทยแลนด์  แอสนี่แมนแอนด์วูแมนไทยแลนด์ 
การประกวดอื่นๆ:  ปรินส์แอนด์ปรินส์เซสไทยแลนด์  มิสมิสเตอร์มิสควีนมิสซิสเดฟไทยแลนด์  เบสท์โมเดลไทยแลนด์  มิสเตอร์แอนด์มิสเอเชียไทยแลนด์
ปลาปากขลุ่ย

| ปลาปากขลุ่ย |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Syngnathiformes
วงศ์:: Fistulariidae
สกุล:: Fistularia
สปีชีส์:: F.  commersonii
ชื่อทวินาม
Fistularia commersonii Rüppell, 1838

ชื่อพ้อง
  Fistularia commersoni Rüppell, 1838
ปลาปากขลุ่ย หรือ ปลาปากแตรจุดสีฟ้า (อังกฤษ: Bluespotted cornetfish, Reef cornetfish; ชื่อวิทยาศาสตร์: Fistularia commersonii) ปลาทะเลกระดูกแข็งชนิดหนึ่ง ในวงศ์ปลาสามรส (Fistulariidae)
มีรูปร่างเรียวยาว ปากเป็นท่อยาวเหมือนแตรหรือขลุ่ย ปลายครีบหางมีเปียยื่นยาวออกมาเหมือนแส้ ไม่มีก้านครีบแข็งหน้าครีบหลัง ลำตัวด้านหลัง ด้านข้าง และจะงอยปากมีจุดสีฟ้าเรียงกันเป็นแถว อันเป็นที่มาของชื่อสามัญ
มีความยาวเต็มที่ประมาณ 150 เซนติเมตร พบกระจายพันธุ์ได้กว้างไกล ทั้งทะเลแดง, ทะเลญี่ปุ่น, อินโด-แปซิฟิค และน่านน้ำไทยด้านทะเลอันดามัน โดยมีพฤติกรรมมักลอยตัวนิ่ง ๆ อยู่เหนือพื้นทราย หรือแนวปะการังเพื่อหาอาหาร อันได้แก่ ปลาและสัตว์น้ำขนาดเล็กต่าง ๆ โดยรวมกลุ่มกันประมาณ 2-3 ตัว อาจพบได้ในท้องน้ำลึกได้ถึง 123 เมตร ซึ่งอาจจะสังเกตได้ยากเนื่องจากมีสีลำตัวเป็นสีเขียวกลมกลืนไปกับสีของน้ำทะเล
จัดว่าเป็นปลาที่พบได้บ่อย
แหล่งข้อมูลอื่น

ข้อมูลที่เกี่ยวข้องกับ Fistularia commersonii ที่วิกิสปีชีส์
รูปและข้อมูลเพิ่มเติม (อังกฤษ)
ปลานโปเลียน

| ปลานโปเลียน |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Labridae
สกุล:: Cheilinus
สปีชีส์:: C.  undulatus
ชื่อทวินาม
Cheilinus undulatus Rüppell, 1835

ชื่อพ้อง
 Cheilinus godeffroyi Günther, 1872  Cheilinus mertensii Valenciennes in Cuvier & Valenciennes, 1840  Cheilinus rostratus Cartier, 1874 
ปลานโปเลียน หรือ ปลานกขุนทองหัวโหนก (อังกฤษ: Napoleonfish, Humphead wrasse, Mauri wrase) มีชื่อวิทยาศาสตร์ว่า Cheilinus undulatus จัดอยู่ในวงศ์ปลานกขุนทอง (Labridae)
ลักษณะ

มีรูปร่างและลักษณะคล้ายปลาในวงศ์ปลาหมอสี (Cichlidae) ซึ่งเป็นปลาน้ำจืด เมื่อยังเล็กมีลายแถบสองเส้นที่คาดผ่านตาเฉียงขึ้น เมื่อโตขึ้นลายแถบอันนี้จะหายไป สีพื้นลำตัวจะเข้มขึ้น ในปลาเพศผู้มีสีเหลือบเขียวอมน้ำเงิน มีลายสีชมพูปรากฏเป็นจุดเป็นเส้นเล็ก ๆ แทรกตามเกล็ด ซึ่งมีความแวววาวเป็นเลื่อมมัน  ขณะที่ปลาเพศเมียจะมีลวดลายที่อ่อนกว่า ซึ่งปลาทั้งสองเพศจะมีจุดเด่นที่สังเกตได้ง่าย คือ ส่วนหัวที่โหนกนูนเหมือนสันหรือนอเห็นอย่างชัดเจน ซึ่งจะปรากฏเมื่อปลามีความยาวได้ 2-3 ฟุต ขอบหางมีสีเขียวอมเหลือง มีดวงตาที่สามารถกลอกกลิ้งไปมาได้
จัดเป็นปลาที่มีขนาดใหญ่ที่สุดในวงศ์นี้ โดยเต็มที่อาจยาวได้ถึงเกือบ 3 เมตร และมีน้ำหนักถึง 190 กิโลกรัม
ที่อยู่

เป็นปลาที่อาศัยหากินอยู่ในแนวปะการัง พบกระจายพันธุ์ในทะเลเขตร้อน เช่น มหาสมุทรแปซิฟิก และมหาสมุทรอินเดีย โดยกินปลาและสัตว์น้ำขนาดเล็กกว่าเป็นอาหาร
สำหรับในน่านน้ำไทย พบแพร่กระจายอยู่แถบทะเลอันดามัน พบตามบริเวณกองหิน แนวปะการังของ เกาะสุรินทร์, หมู่เกาะสิมิลัน ในความลึกประมาณ 3-30 เมตร
ชื่อเรียกอื่น

เหตุที่ได้ชื่อว่า "นโปเลียน" ด้วยเหตุที่ส่วนหัวที่โหนกนูน โดยเฉพาะในปลาเพศผู้ที่จะโหนกกว่าปลาเพศเมีย แลดูคล้ายหมวกของจักรพรรดินโปเลียน
เป็นปลาที่ได้รับความนิยมเลี้ยงในพิพิธภัณฑ์สัตว์น้ำต่าง ๆ ทั่วโลก และยังนิยมเลี้ยงเป็นปลาสวยงามอีกด้วย โดยปลาที่ขายกันในตลาดปลาสวยงาม มักเป็นปลาวัยอ่อนที่มีความยาว 2-3 นิ้ว และจับมาจากฝั่งอ่าวไทยเป็นส่วนใหญ่
ดูเพิ่ม

ปลานกแก้วหัวโหนก
แหล่งข้อมูลอื่น

รูปและข้อมูลจาก Fishbase.org
ปลานโปเลียนกับนักดำน้ำ ที่ปาเลา
ปลาปากแตรเรียบ

| ปลาปากแตรเรียบ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Syngnathiformes
วงศ์:: Fistulariidae
สกุล:: Fistularia
สปีชีส์:: F.  petimba
ชื่อทวินาม
Fistularia petimba Lacépède, 1803

ชื่อพ้อง
 Fistularia villosa Klunzinger, 1871
ปลาปากแตรเรียบ หรือ ปลาปากขลุ่ยแดง (อังกฤษ: Red cornetfish, Pacific cornetfish, Smooth cornetfish; ชื่อวิทยาศาสตร์: Fistularia petimba) ปลาทะเลชนิดหนึ่ง ในวงศ์ปลาสามรส (Fistulariidae)
มีรูปร่างเรียวยาว ตาโต ปากยาวยื่นเหมือนแตรเหมือนปลาชนิดอื่น ๆ ในวงศ์เดียวกัน มีด้านหลังสีแดง  ด้านท้ายของเส้นข้างตัวมีลักษณะของหนามแหลม ปลายหางมีครีบยาวออกมาเส้นหนึ่งเหมือนแส้
มีความยาวได้ถึง 2 เมตร พบในมหาสมุทรแอตแลนติก และอินโด-แปซิฟิกตอนกลาง อาศัยอยู่รวมตัวกันเป็นกลุ่มเล็ก ๆ 2-3 ตัว  หากินสัตว์น้ำขนาดเล็ก ๆ เป็นอาหาร ในระดับความลึกตั้งแต่ 2 เมตร จนพบได้ลึกถึงเป็น 100 เมตร
แหล่งข้อมูลอื่น

ข้อมูลที่เกี่ยวข้องกับ Fistularia petimba ที่วิกิสปีชีส์
ข้อมูลและรูปเพิ่มเติม (อังกฤษ)
ปลาปักเป้าแอมะซอน

| ปลาปักเป้าแอมะซอน |
| --- | --- |

ชนิด Colomesus asellus

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Actinopterygii
อันดับ:: Tetraodontiformes
วงศ์:: Tetraodontidae
สกุล:: Colomesus Gill, 1884

ชนิด
 C. asellus  (Müller & Troschel, 1849)   C. psittacus  (Bloch & Schneider, 1801) 
ปลาปักเป้าแอมะซอน (อังกฤษ: South American puffers, Amazon puffers, Brazilian puffers) เป็นชื่อของปลาปักเป้า 2 ชนิดที่อยู่ในสกุล Colomesus ในวงศ์ปลาปักเป้าฟันสี่ซี่ (Tetraodontidae)
ทั้ง 2 ชนิดนี้ได้แก่ C. psittacus และ C. asellus จัดเป็นปลาปักเป้าที่มีขนาดเล็ก มีนิสัยไม่ดุร้ายและชอบอยู่รวมกันเป็นฝูง กินอาหารจำพวกสัตว์น้ำมีเปลือก อาทิ กุ้ง, หอย หรือปู มีการกระจายพันธุ์ในลุ่มแม่น้ำแอมะซอนแถบประเทศเปรู, เวเนซุเอลา, โคลอมเบีย, กายอานา และบราซิล
ความแตกต่างของทั้ง 2 ชนิดนี้ กล่าวคือ C. psittacus มีขนาดความยาวเต็มที่ได้ถึง 30 เซนติเมตร และเป็นปลาสองน้ำที่อพยพไปมาระหว่างน้ำจืด-น้ำกร่อย-ทะเล ในขณะที่ C. asellus มีขนาดเล็กกว่า โดยมีขนาดเฉลี่ยประมาณ 8 เซนติเมตร โตเต็มที่ได้ถึง 15 เซนติเมตร และมีแถบสีดำที่บริเวณหลังและเป็นวงแหวนบริเวณโคนครีบหาง และจะอาศัยอยู่เฉพาะแค่ในน้ำกร่อยกับน้ำจืดเท่านั้น
ทั้ง 2 ชนิดนี้ นิยมเลี้ยงเป็นปลาสวยงาม โดยเฉพาะในชนิด C. asellus มีการจำหน่ายในประเทศไทยด้วย จัดเป็นปลานำเข้าที่ราคาไม่แพง
แหล่งข้อมูลอื่น

รูปและข้อมูลปลาปักเป้าแอมะซอนชนิด C. psittacus
รูปและข้อมูลปลาปักเป้าแอมะซอนชนิด C. asellus
ปลาปากแตร

| ปลาปากแตร |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Syngnathiformes
วงศ์:: Aulostomidae
สกุล:: Aulostomus Lacépède, 1803
สปีชีส์:: A.  chinensis
ชื่อทวินาม
Aulostomus chinensis (Linnaeus, 1766)

ชื่อพ้อง
 Aulostomus valentini (Bleeker, 1853)
ปลาปากแตร (อังกฤษ: Painted flute mouth, Chinese trumpetfish; ชื่อวิทยาศาสตร์: Aulostomus chinensis) ปลาทะเลชนิดหนึ่ง ในวงศ์ปลาปากแตร (Aulostomidae)
มีลำตัวยาว มีปากยาวและใหญ่ ครีบหางรูปพลั่วมีจุดสีดำขนาดเล็ก 2 จุด ตอนปลายไม่มีแส้ยื่นยาวออกไป สีลำตัวมีหลากหลายทั้งสีเหลืองและสีเทาอ่อน  มีความยาวได้ถึง 80 เซนติเมตร แต่พบโดยเฉลี่ย 60 เซนติเมตร
พบกระจายพันธุ์ในมหาสมุทรแปซิฟิก แถบอินโด-แปซิฟิก พบตั้งแต่ฮาวาย, แอฟริกาตะวันออกจนถึงทะเลญี่ปุ่น อาศัยอยู่บริเวณแนวปะการังที่มีน้ำค่อนข้างใส เช่น บริเวณหมู่เกาะที่อยู่ห่างจากชายฝั่ง กินกุ้งและปลาขนาดเล็กเป็นอาหาร ล่าเหยื่อโดยการว่ายน้ำตัวแนบติดไปกับปลาอื่น เช่น ปลาเก๋า เพื่อเข้าใกล้เหยื่อ ในเวลากลางคืน พบได้ที่ระดับความลึกตั้งแต่ 3 เมตร จนถึงความลึกมากกว่า 100 เมตร ไม่ได้ใช้เป็นปลาเศรษฐกิจ แต่มีความสำคัญในการเลี้ยงเป็นปลาสวยงาม ในน่านน้ำไทยพบได้ที่ เกาะยาง, เกาะราวี จังหวัดสตูล เป็นต้น
แหล่งข้อมูลอื่น

จาก Fishbase.org (อังกฤษ)
ข้อมูลที่เกี่ยวข้องกับ Aulostomus chinensis ที่วิกิสปีชีส์
ปลาปักเป้าจมูกแหลม

| ปลาปักเป้าจมูกแหลม |
| --- | --- |

ปลาปักเป้าจมูกแหลมไม่ทราบชนิด (Canthigaster sp.) ที่อียิปต์

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Tetraodontiformes
วงศ์:: Tetraodontidae
สกุล:: Canthigaster Swainson, 1839

ชนิดต้นแบบ
Tetrodon rostratus Bloch, 1786
ชนิด
 ดูในเนื้อหา
ชื่อพ้อง
 Anosmius Peters, 1855  Eumycterias Jenkins, 1901  Lucubrapiscis Whitley, 1931  Prilonotus Richardson, 1854  Psilonotus Swainson, 1839  Rhynchote Bibron in Duméril, 1855  Rhynchotes Troschel, 1856  Rhynchotus Hollard, 1857  Tropidichthys Bleeker, 1854
ปลาปักเป้าจมูกแหลม หรือ ปลาปักเป้าหนู (อังกฤษ: Sharpnose puffer, Toby) เป็นสกุลของปลาปักเป้าสกุลหนึ่ง ใช้ชื่อสกุลว่า Canthigaster (/แคน-ทิ-แกส-เตอร์/) จัดอยู่ในวงศ์ปลาปักเป้าฟันสี่ซี่ (Tetraodontidae)
มีลักษณะสำคัญ คือ มีลำตัวแบนข้าง จะงอยปากยาวกว่าปลาปักเป้าสกุลอื่น ปากเล็กแหลมยื่นยาว ช่องเปิดเหงือกแคบ คอดหางแผ่แบนออกเป็นแผ่นกว้าง ลำตัวมีหนามขนาดเล็ก ไม่มีเส้นข้างตัว
การจำแนก

ปลาปักเป้าจมูกแหลม เป็นปลาปักเป้าสกุลที่มีจำนวนสมาชิกมากที่สุดสกุลหนึ่ง   มีทั้งสิ้น 36 ชนิด และเป็นปลาทะเลทั้งหมด
Canthigaster amboinensis (Bleeker, 1865) (ปลาปักเป้าตาแมงมุม)
Canthigaster axiologus Whitley, 1931 (ปลาปักเป้ามงกุฎแปซิฟิก)
Canthigaster bennetti (Bleeker, 1854) (ปลาปักเป้าจมูกแหลมเบนเนตต์)
Canthigaster callisterna (J. D. Ogilby, 1889) (ปลาปักเป้ามงกุฎ)
Canthigaster capistrata (R. T. Lowe, 1839) (ปลาปักเป้าจมูกแหลมแมคโครนีเซีย)
Canthigaster compressa (Marion de Procé, 1822) (ปลาปักเป้าเข็มทิศ)
Canthigaster coronata (Vaillant & Sauvage, 1875) (ปลาปักเป้ามงกุฎ)
Canthigaster criobe J. T. Williams, Delrieu-Trottin & Planes, 2012 (ปลาปักเป้าลายแถบ)
Canthigaster cyanetron J. E. Randall & Cea Egaña, 1989
Canthigaster cyanospilota J. E. Randall, J. T. Williams & L. A. Rocha, 2008
Canthigaster epilampra (O. P. Jenkins, 1903) (ปลาปักเป้าโคมไฟ)
Canthigaster figueiredoi R. L. Moura & R. M. C. Castro, 2002 (ปลาปักเป้าจมูกแหลมแอตแลนติกใต้)
Canthigaster flavoreticulata Matsuura, 1986
Canthigaster inframacula G. R. Allen & J. E. Randall, 1977
Canthigaster investigatoris (Annandale & J. T. Jenkins, 1910)
Canthigaster jactator (O. P. Jenkins, 1901) (ปลาปักเป้าจุดขาวฮาวาย)
Canthigaster jamestyleri R. L. Moura & R. M. C. Castro, 2002 (ปลาปักเป้าหน้าสีทอง)
Canthigaster janthinoptera (Bleeker, 1855) (ปลาปักเป้ารังผึ้ง)
Canthigaster leoparda Lubbock & G. R. Allen, 1979 (ปลาปักเป้าจมูกแหลมลายเสือดาว)
Canthigaster margaritata (Rüppell, 1829) (ปลาปักเป้าลายสีฟ้า)
Canthigaster marquesensis G. R. Allen & J. E. Randall, 1977
Canthigaster natalensis (Günther, 1870) (ปลาปักเป้านาทาล)
Canthigaster ocellicincta G. R. Allen & J. E. Randall, 1977 (ปลาปักเป้าขี้อาย)
Canthigaster papua (Bleeker, 1848) (ปลาปักเป้าปาปัว)
Canthigaster punctata Matsuura, 1992
Canthigaster punctatissima (Günther, 1870) (ปลาปักเป้าจมูกแหลมจุด)
Canthigaster pygmaea G. R. Allen & J. E. Randall, 1977 (ปลาปักเป้าจมูกแหลมแคระ)
Canthigaster rapaensis G. R. Allen & J. E. Randall, 1977
Canthigaster rivulata (Temminck & Schlegel, 1850) (ปลาปักเป้าลายสีน้ำตาล)
Canthigaster rostrata (Bloch, 1786) (ปลาปักเป้าจมูกแหลมแคริบเบียน)
Canthigaster sanctaehelenae (Günther, 1870) (ปลาปักเป้าจมูกแหลมเซนต์เฮเลน)
Canthigaster smithae G. R. Allen & J. E. Randall, 1977 (ปลาปักเป้าสองสี)
Canthigaster solandri (Richardson, 1845) (ปลาปักเป้าจมูกแหลมจุด)
Canthigaster supramacula R. L. Moura & R. M. C. Castro, 2002 (ปลาปักเป้าจมูกแหลมแอฟริกาตะวันตก)
Canthigaster tyleri G. R. Allen & J. E. Randall, 1977 (ปลาปักเป้าเทเลอร์)
Canthigaster valentini (Bleeker, 1853) (ปลาปักเป้าจมูกแหลมวาเลนตินนี่)
แหล่งข้อมูลอื่น

ข้อมูลที่เกี่ยวข้องกับ Canthigaster ที่วิกิสปีชีส์
ปลาปักเป้าลายสีน้ำตาล (Canthigaster solandri)
ปลาปิรันยาดำ

| ปลาปิรันยาดำ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Characiformes
วงศ์:: Serrasalmidae
สกุล:: Serrasalmus
สปีชีส์:: S.  rhombeus
ชื่อทวินาม
Serrasalmus rhombeus (Linnaeus, 1766)

ชื่อพ้อง
 Salmo rhombeus Linnaeus, 1766  Serrasalmus niger Schomburgk, 1841  Serrasalmus paraense Steindachner, 1908  Pygocentrus niger (Schomburgk, 1841)
ปลาปิรันยาดำ หรือ ปลาปิรันยาขาว หรือ ปลาปิรันยาตาแดง (อังกฤษ: Black piranha, White piranha, Redeye piranha; ชื่อวิทยาศาสตร์: Serrasalmus rhombeus) ปลาน้ำจืดกินเนื้อชนิดหนึ่ง จำพวกปลาปิรันยา อยู่ในวงศ์ปลาปิรันยา  (Serrasalmidae)
ปลาปิรันยาดำ มีลำตัวที่มีลักษณะยาวเรียวกว่าปลาปิรันย่าชนิดอื่น ลำตัวเป็นสีเทาเข้มจนออกสีเขียวมะกอกส่วนลำตัวด้านบนจะสีข้างจะมีจุดสีคล้ำ ๆ จำนวนมาก ได้ชื่อว่าเป็นปลาปิรันยาที่มีขนาดใหญ่ที่สุด โดยโตเต็มที่ยาวได้ถึง 45-55 เซนติเมตร และเป็นไปได้ว่าอาจยาวได้มากกว่านี้ แต่เป็นปลาปิรันยาเมื่อเทียบกับปลาปิรันยาชนิดอื่น เช่น ปลาปิรันยาแดง แล้ว ปลาปิรันยาดำจัดว่ามีความดุร้ายน้อยกว่ามาก โดยเป็นปลาที่อาศัยอยู่ตามลำพังตัวเดียว และมีนิสัยขี้อาย แต่ทว่าเป็นปลาที่มีแรงกัดของกรามเมื่อเทียบกันแล้วแรงที่สุดในโลก โดยมีการวิจัยด้วยทีมนักวิทยาศาสตร์ด้วยการวัดแรงกัดกับเครื่องมือพิเศษ ผลปรากฏว่าพลังกัดของปลาปิรันยาดำทำได้ถึง 320 นิวตัน สูงกว่าขนาดร่างกายถึง 30 เท่า เมื่อเทียบขนาดร่างกายกันแบบปอนด์ต่อปอนด์แล้วมีพลังมากกว่าจระเข้อเมริกันถึง 3 เท่า
สาเหตุที่แรงกัดของปลาปิรันยาดำมีมากขนาดนี้ อยู่ที่กล้ามเนื้อกรามอันแข็งแรงและมีขนาดใหญ่ โดยมีพื้นที่ของกล้ามเนื้อส่วนนี้มีมากกว่าร้อยละ 2 ของมวลร่างกายทั้งตัว ทั้งนี้ 1 นิวตันเท่ากับแรงที่ใช้เคลื่อนสิ่งของขนาด 1 กิโลกรัมไปได้ 1 เมตร ใน 1 วินาที ซึ่งแรงกัดของปลาปิรันยาดำนี้เทียบได้กับปลาปิรันยายักษ์ที่มีความยาว 70 เซนติเมตร น้ำหนัก 10 กิโลกรัม ซึ่งสูญพันธุ์ไปแล้วกว่า 5 ล้านปี
ปลาปิรันยาดำ กระจายพันธุ์ในลุ่มแม่น้ำขนาดใหญ่หลายสายในทวีปอเมริกาใต้ เช่น อะแมซอน, ปารานา, ยาตา และโอรีโนโก เป็นต้น
เป็นปลาปิรันยาอีกชนิดหนึ่งที่มีความอันตราย และนิยมเลี้ยงเป็นปลาสวยงาม
แหล่งข้อมูลอื่น

ข้อมูลที่เกี่ยวข้องกับ Serrasalmus rhombeus ที่วิกิสปีชีส์
ปลาผีเสื้อจมูกยาวเหลือง

| ปลาผีเสื้อจมูกยาวเหลือง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Chaetodontidae
สกุล:: Forcipiger
สปีชีส์:: F.  flavissimus
ชื่อทวินาม
Forcipiger flavissimus Jordan & McGregor, 1898

ชื่อพ้อง
 Foreipiger flavissimus Jordan & McGregor, 1898
ปลาผีเสื้อจมูกยาวเหลือง หรือ ปลาผีเสื้อจมูกยาวขอบตาขาว (อังกฤษ: Yellow longnose butterflyfish; ชื่อวิทยาศาสตร์: Forcipiger flavissimus) ปลาทะเลชนิดหนึ่ง ในวงศ์ปลาผีเสื้อ (Chaetodontidae)
มีส่วนปากยาวมาก ครีบหลังตอนหน้ามีก้านครีบยาว ลำตัวสีเหลืองสด หน้าและหัวสีคล้ำถึงครึ่งบนลูกตา ขอบตาด้านล่างขาวถึงจะงอยปากและข้างแก้ม มีจุดสีดำตรงด้านท้ายครีบก้น ครีบหางใส
มีความยาวประมาณ 19 เซนติเมตร พบกระจายพันธุ์ในแนวปะการังในทะเลเขตร้อน-เขตอบอุ่นทั่วโลก ตั้งแต่อินโดแปซิฟิก, ฮาวาย, ทะเลแดง, ทะเลคอร์เตซ, อเมริกาใต้, หมู่เกาะกาลาปากอส, ทะเลญี่ปุ่น, ไมโครนีเซีย ในน่านน้ำไทย เฉพาะฝั่งทะเลอันดามันเท่านั้น จัดเป็นปลาที่พบได้น้อย เป็นปลาที่อาศัยอยู่ตามลำพังหรือเป็นคู่ กินโพลิปของปะการัง, หอย และหนอนทะเล เป็นอาหาร
เป็นปลาผีเสื้ออีกชนิดหนึ่ง ที่นิยมเลี้ยงกันเป็นปลาสวยงาม และจัดแสดงตามพิพิธภัณฑ์สัตว์น้ำ
แหล่งข้อมูลอื่น

รูปและข้อมูลเพิ่มเติม
ข้อมูลที่เกี่ยวข้องกับ Forcipiger flavissimus ที่วิกิสปีชีส์
ปลาผีเสื้อกลางคืนปากยาว

| ปลาผีเสื้อกลางคืนปากยาว |
| --- | --- |

สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Gasterosteiformes
วงศ์:: Pegasidae
สกุล:: Pegasus
สปีชีส์:: P.  volitans
ชื่อทวินาม
Pegasus volitans Linnaeus, 1758

ปลาผีเสื้อกลางคืนปากยาว (อังกฤษ: Longtail seamoth, Slender seamoth; ชื่อวิทยาศาสตร์: Pegasus volitans) เป็นปลาทะเลกระดูกแข็งชนิดหนึ่ง อยู่ในวงศ์ปลาผีเสื้อกลางคืน (Pegasidae)
เป็นปลาที่มีขนาดเล็ก มีขนาดยาวไม่เกิน 4-6 เซนติเมตร มีลำตัวเป็นเกราะแข็ง ครีบหางมีเกราะรูปวงแหวนต่อกัน เป็นข้อ ๆ ปากยื่นยาวออกไป ลำตัวแบนลง ครีบหูมีขนาดใหญ่แผ่ออกด้านข้างคล้ายปีกของผีเสื้อ ครีบท้องมีก้านแข็งหนึ่งคู่ ที่เหลือเป็นก้านครีบอ่อนที่พัฒนาไปคล้ายขาเดิน มีผิวตัวด้านบนมีลายรูปตาข่าย อาจมีสีน้ำตาลอ่อน จนถึงสีน้ำตาลเข้ม คล้ายกับปลาผีเสื้อกลางคืน (Eurypegasus draconis) ซึ่งอยู่ในวงศ์เดียวกัน แต่ปลาผีเสื้อกลางคืนปากยาว จะมีส่วนปากที่ยื่นยาวกว่า
เป็นปลาที่หากินตามพื้นทะเล ที่เป็นพื้นทรายหรือทรายปนโคลน ด้วยการใช้ครีบคืบคลานไปกับพื้นคล้ายกับการเดิน โดยกินสัตว์น้ำขนาดเล็ก ๆ ต่าง ๆ เป็นอาหาร
พบแพร่กระจายพันธุ์กว้างไกล ตั้งแต่ ออสเตรเลีย, บาห์เรน, จีน, อินเดีย, อินโดนีเซีย, มาเลเซีย, โมซัมบิก, พม่า, ฟิลิปปินส์, ซาอุดิอาระเบีย, สิงคโปร์, เกาะไต้หวัน, แทนซาเนีย และไทย
แหล่งข้อมูลอื่น

Slender seamoth (อังกฤษ)
ปลาผีตุ่น

| ปลาผีตุ่น |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Gymnotiformes
อันดับย่อย:: Sternopygoidei
วงศ์:: Apteronotidae
สกุล:: Orthosternarchus Ellis, 1913
สปีชีส์:: O.  tamandua
ชื่อทวินาม
Orthosternarchus tamandua (Boulenger, 1898)

ชื่อพ้อง
 Sternarchus tamandua Boulenger, 1898
ปลาผีตุ่น (อังกฤษ: White knifefish, Oddball knifefish, White trumpet knifefish; ชื่อวิทยาศาสตร์: Orthosternarchus tamandua) ปลาน้ำจืดชนิดหนึ่ง ในวงศ์ปลาแบล็คโกสต์ (Apteronotidae)
จัดเป็นปลาเพียงชนิดเดียวเท่านั้นที่อยู่ในสกุล Orthosternarchus  โดยที่ปลาชนิดนี้ถูกค้นพบโดย จอร์จ อัลเบิร์ต บุลเลเยอร์ ในปี ค.ศ. 1880 โดยใช้ชื่อครั้งแรกว่า Sternarchus tamandu ซึ่งคำว่า tamandua ซึ่งเป็นชื่อชนิดนั้นมาจากภาษาตูเปียนคำว่า  tamanduá ซึ่งหมายถึง "ตัวกินมด" เนื่องจากมีจมูกและปากที่ยาวเป็นท่อเหมือนกัน
มีรูปร่างเหมือนกับปลาชนิดอื่น ๆ ในวงศ์เดียวกัน แต่มีจุดเด่นคือ มีลำตัวสีขาวซีดตลอดทั้งตัว โดยไม่มีสีอื่นแซม เหมือนภาวะผิวเผือก และตาได้ลดรูปลงจนมีขนาดเล็กมาก เป็นจุดเล็ก ๆ เหมือนปลาถ้ำ เนื่องจากไม่ได้ใช้ประโยชน์ และมีช่วงจมูกและปากที่ยาวเหมือนท่อหรือทรัมเป็ต ช่องปากเป็นเพียงช่องเล็ก ๆ
มีความยาวเต็มที่ประมาณ 44 เซนติเมตร อาศัยอยู่ในส่วนลึกของแม่น้ำที่ขุ่นและเชี่ยวมากในทวีปอเมริกาใต้ แถบประเทศเปรู แต่จะไม่พบในป่าที่น้ำท่วม มีพฤติกรรมชอบว่ายน้ำลอยตัวอยู่นิ่ง ๆ  กินอาหารที่เป็นสิ่งมีชีวิตเล็ก ๆ ที่ลอยอยู่ในกระแสน้ำเท่านั้น โดยใช้กระแสไฟฟ้าที่สร้างขึ้นเป็นเครื่องหาอาหารและนำทาง
จัดเป็นปลาที่ไม่อาจทำอันตรายต่อปลาตัวอื่นหรือสัตว์อื่นใดได้ และค่อนข้างจะบอบบาง อ่อนแอ และว่ายน้ำได้ช้ามาก นิยมเลี้ยงกันเป็นปลาสวยงาม ด้วยความแปลกตา ซึ่งมีราคาซื้อขายกันที่แพงมาก
แหล่งข้อมูลอื่น

รูปและข้อมูลเพิ่มเติม (อังกฤษ)
ข้อมูลที่เกี่ยวข้องกับ Orthosternarchus ที่วิกิสปีชีส์
ปลาปิรันยาแดง

| ปลาปิรันยาแดง |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Characiformes
วงศ์:: Characidae
วงศ์ย่อย:: Serrasalminae
สกุล:: Pygocentrus
สปีชีส์:: P.  nattereri
ชื่อทวินาม
Pygocentrus nattereri Kner, 1858

ชื่อพ้อง
 Serrasalmus nattereri (non Günther, 1864) 
ปลาปิรันยาแดง หรือ ปลาปิรันยาท้องแดง (อังกฤษ: Red piranha, Red-bellied piranha; ชื่อวิทยาศาสตร์: Pygocentrus nattereri) จัดเป็นปลาปิรันยาที่มีชื่อเสียงเป็นที่รู้จักดี อยู่ในวงศ์ Characidae มีรูปร่างคล้ายกับปลาในวงศ์นี้โดยทั่วไป แต่กรามล่างยื่นยาวออกมาเห็นได้ชัด ภายในปากมีฟันแหลมคม ส่วนหัวมีขนาดใหญ่ และข้างกระพุ้งแก้มมีกล้ามเนื้อที่แข็งแรงหนาแน่นใช้สำหรับออกแรงกรามเพื่อใช้ในการกัดกินอาหาร เกล็ดมีขนาดเล็กมีสีแดงอมชมพูแวววาวดูสวยงามเหมือนกากเพชร
มีขนาดโตเต็มที่ประมาณ 33 เซนติเมตร น้ำหนักราว 3.5 กิโลกรัม
ปลาปิรันยาแดงมีถิ่นกำเนิดที่ลุ่มแม่น้ำอเมซอนและแม่น้ำขนาดใหญ่ใกล้เคียง บริเวณภาคตะวันออกเฉียงเหนือของบราซิลและปารากวัย มีพฤติกรรมอยู่รวมกันเป็นฝูงใหญ่ ว่ายน้ำและล่าเหยื่อด้วยความรวดเร็วและดุดัน จึงขึ้นชื่อว่าเป็นปลาที่ดุร้าย สามารถจู่โจมสัตว์ที่มีขนาดใหญ่กว่าได้ แต่โดยมากหากจะโจมตีสัตว์ที่มีขนาดใหญ่กว่าแล้ว สัตว์ตัวนั้นต้องได้รับบาดเจ็บและอ่อนแออยู่แล้ว  แต่ก็มีรายงานจากแม่น้ำยาตาทางตอนเหนือของโบลิเวีย ปลาปิรันยาแดงโจมตีมนุษย์ที่กำลังว่ายน้ำอยู่จนเสียชีวิต โดยกัดแทะที่บริเวณใบหน้าโดยเฉพาะ และมีการโจมตีม้าจนท้องทะลุด้วย นอกจากนี้แล้วยังเป็นปลาที่กินซากหรือแทะเล็มกินปลาปิรันยาด้วยกันที่ตายหรือได้รับบาดเจ็บหรือติดแหติดอวนได้ด้วย
กรามล่างและฟันที่แหลมคมของปลาปิรันยาแดง
ในวัยอ่อน จะมีจุดกลมสีแดงกระจายอยู่ทั่วตัว และจุดเหล่านั้นจะเล็กลงเมื่อปลาโตขึ้นเรื่อย ๆ ตามลำดับ ปลาตัวเมียวางไข่ได้ทีละ 6,000 ฟอง และเป็นปลาที่มีความอดทนมาก สามารถมีชีวิตอยู่บนบกที่ไม่มีน้ำได้นานถึง 2 ชั่วโมง และสามารถทนอยู่ในน้ำที่มีอุณหภูมิต่ำได้ถึง 50 องศาฟาเรนไฮต์
แม้จะขึ้นชื่อในเรื่องความดุร้าย แต่ที่จริงแล้ว ปลาปิรันยาแดงเป็นปลาที่ขี้ตกใจมาก จึงต้องอยู่รวมเป็นฝูงใหญ่เพื่อที่จะโจมตีเหยื่อได้ เป็นปลาที่ชาวพื้นเมืองนิยมกินเป็นอาหาร และตกเป็นเหยื่อของสัตว์ที่มีขนาดใหญ่กว่า เช่น ปลาอะราไพม่า หลายประเทศได้มีกฎหมายห้ามนำเข้าปลาที่ยังมีชีวิตหรือนำมาเลี้ยงในประเทศเพราะเกรงว่าอาจจะหลุดลงไปแหล่งน้ำธรรมชาติ เช่น ประเทศไทย มีโทษปรับไม่เกิน 200,000 บาท และจำคุกไม่เกิน 6 ปี กระนั้นก็มียังมีลักลอบนำเข้ามาจำหน่ายและแอบเลี้ยงกันอยู่ แต่ในบางประเทศอนุญาตให้เลี้ยงได้ เช่น ประเทศญี่ปุ่น  เป็นต้น
แหล่งข้อมูลอื่น

รูปและข้อมูลของปลาปิรันยาแดง